Hans Pindsvin

Hans Pindsvin (*Reichspiel: Hans mein Igel*) er en legendarisk helt i Imperiet, der er halvt mand halvt pindsvin. Han bliver tilbedt og agtet både blandt riddere og bønder. Han går igen i mange eventyr og myter hvor han hjælper mennesker, hobbitter, andre dødelige skabninger og sågar også guder og deres avatarer. Han hjælper som regel ved at være konfliktløser eller ved at besejre mægtige skabninger og væsner, dog bruger han som regel sin list frem for sine kampfærdigheder, selvom han har rigeligt af disse. Derfor bliver han også set som en trickster i mange legender. Han har været gift med mange dusinvis af prinsesser og haft lige så mange elskerinder.

## Oprindelse

Hans Pindsvins far var en velholden mand, med masser guld og land, men havde dog ingen børn. Når han var inde i byen blev han gjort nar ad af de andre bønder. I vrede råbte han at han nok skulle få et barn om det så var et pindsvin. Da han kom hjem efter at have sagt dette var hans kone gravid, og ni måneder senere fødte hun et pindsvin. I nogle historier er det Issaries  eller en anden gud, der lave gæk med eller straffe bonden for at være grisk. Hverken Hans' far eller mor var særlig glad for ham, og ville gerne af med ham, men de prøvede ikke desto mindre at leve med ham. Da Hans' far en dag skulle ind til byen hørte han hvad hans familie gerne ville have med derfra og også Hans blev spurgt. Hans ville gerne have en sækkepibe, og da hans far havde givet ham den, meldte han stolt at han ville tage hjemmefra og ud på eventyr.

## Ejendele og Symboler

Hans Pindsvin har en lang række af ting og ejendele som han har fundet eller fået foræret på sine mange rejser og eventyr. Blandt disse er:

* **Katzenjammer:** Det er Hans' sækkepibe, som efter at være velsignet af Callista er i stand til at spille alt musik og tryllebindende folk med dets fantastiske toner.
* **Ambrosius:** Hans Pindsvins hane og ridedyr. Den er i stand til at flyve og kan bevæge sig utrolig lange distancer på kort tid. Den er også immun overfor ild og magi. Han fik den i gave fra Handrich  efter han fandt Handrichs forsvunde hammer.
* **Bienenstich:** Det var en mægtig lanse som var snittet ud fra et horn fra dæmonprinsen "Kæmpen Ahazu", som Hans Pindsvin besejrede ved at gemme sig bag af hans øre og udgav sig for at være Ahazus sunde fornuft.
* ' ***'*Kerzit:**En mægtig dæmon, der var i stand til at kunne formskifte, som Hans Pindsvin havde en forvandlingskonkurrence med. Da Kerzit forvandlede sig til et sværd kastede Hans Pindsvin et magisk pulver, der forhindrede Kerzit i at forvandle sig mere og han var fanget i form af et sværd, som Hans brugte på mange af sine eventyr.
* **Det Hvide Greb:** Morrs eget sværd, som Hans Pindsvin fik tilgængel for ikke at tage nogle af sine mange brude med tilbage fra Morrs rige. Hans Pindsvin brugte dette sværd frem til sin død.

## Tilbedelse i Imperiet

   Hans Pindsvin bliver i storgrad tilbedt for hans kampegenskaber, men det dog hovedsagligt af riddere, mest af herreløse riddere og andre riddere, der står overfor store odds før de kan blive berømte og store helte. I den mere gængsebefolkning bliver han også tilbedt som en guide og en der kan hjælpe folk mod hvad der ligner umulige odds. Han er også en bringer af held og velstand. Mange bønder og templer har ofte små statuer af ham, som mener er lykkebringende.